Κολλέγιο Λίνακερ (Οξφόρδη)

Το κολλέγιο **Λίνακερ** (*Linacre College*) είναι ένα από τα καταστατικά κολλέγια του Πανεπιστημίου της Οξφόρδης. Ιδρύθηκε το 1962, αρχικά ως Λίνακερ Χάους (*Linacre House*) μόνο για μεταπτυχιακούς φοιτητές και των δύο φύλων. Ο ιδρυτικός του διευθυντής  (*John Bamborough*) περιέγραψε το τολμηρό για την εποχή εγχείρημα ως «ένα σκόπιμο πείραμα του Πανεπιστημίου της Οξφόρδης για να διαπιστωθεί εάν οι ανάγκες των μεταπτυχιακών φοιτητών θα μπορούσαν να καλυφθούν από έναν νέο τύπο κολλεγίου».

Σήμερα τα μέλη του αποτελούνται από περίπου 55 εταίρους (καθηγητές) και 575 μεταπτυχιακούς φοιτητές από περισσότερες από 130 χώρες.
Το Λίνακερ είναι ένα πολυποίκιλο κολλέγιο τόσο ως προς τη διεθνή σύνθεση των μελών του, η πλειοψηφία των οποίων είναι εκτός του Ηνωμένου Βασιλείου, όσο και ως προς τους κλάδους που αυτοί μελετούν. Σε αντίθεση με τα περισσότερα κολλέγια, οι φοιτητές και οι εταίροι (καθηγητές) μοιράζονται την ίδια Κοινή Αίθουσα (*Common Room*) και δεν υπάρχει Μεγάλη Τράπεζα (*High Table*) –τραπέζι για τους καθηγητές– στην αίθουσα φαγητού.

Το κολλέγιο πήρε το όνομά του από τον Τόμας Λίνακερ (1460-1524), ιδρυτή του Βασιλικού Κολλεγίου των Ιατρών και παράλληλα διακεκριμένο κλασικό φιλόλογο και ανθρωπιστή της Αναγέννησης. Τα πολυεπιστημονικά ενδιαφέροντα του Λίνακερ είναι και στόχοι του κολλεγίου που φέρει το όνομά του.

Το κολλέγιο βρίσκεται στη σύγκλιση των οδών Σαιντ Κρος (*St Cross Road*) και Σάουθ Παρκς (*South Parks Road*). Συνορεύει με τα Πανεπιστημιακά Πάρκα στα βόρεια και την Περιοχή Επιστημών του Πανεπιστημίου στα δυτικά.

Οι κύριες εγκαταστάσεις του κολλεγίου αποτελούνται από τα κτήρια *O.C.Tanner*, το οποίο πήρε το όνομα του Αμερικανού καθηγητή φιλοσοφίας  (*Obert Clark Tanner*) για τη δωρεά που έκανε προς το κολλέγιο, *Bamborough* προς τιμήν του πρώτου και ιδρυτικού διευθυντή του κολλεγίου Τζων Μπάμπορω, *Abraham* προς τιμήν του  (*Edward Penly Abraham*) φημισμένου βιοχημικού που συνετέλεσε στη μορφοποίηση της κεφαλοσπορίνης και δωρητή του κολλεγίου, και *Griffiths * προς τιμήν του Ρόντνεϋ Γκρίφιθς (*Rodney Griffiths*).

Διευθυντές του κολλεγίου υπήρξαν οι:  (1962-1988),  (1988-1996),  (1996-2010). 
Από το 2010 διευθυντής του Κολλεγίου είναι ο Νικ Μπράουν.

## Τα κολλέγια του Πανεπιστημίου της Οξφόρδης

## Φωτογραφίες από το κολλέγιο

File:Linacre Main Entrance.jpg|Η κύρια είσοδος του κολλεγίου
File:Linacre College 2019.jpg|Όψη από τα δυτικά
File:Linacre OC Tanner Building.jpg|Τα κτήρια OC Tanner (κέντρο) και Bamborough (αριστερά)
File:LinacreCollegeLibrary.JPG|Η Βιβλιοθήκη στο παλαιό παρεκκλήσιο
File:Linacre Abraham Building.jpg|Το κτήριο Abraham
File:Linacre Griffiths Building.JPG|Το κτήριο Griffiths
File:LinacreCollegeHall.JPG|Η Αίθουσα φαγητού
File:Linacre Rom Harre Garden.jpg|Ο κήπος Rom Harré
File:Linacre 18 9 2021 7017.jpg|Το κτήριο της Βιβλιοθήκης (δεξιά) και το κτήριο Bamborough 
File:LinacreCollegeFromFields.JPG|Το κολλέγιο από τα γήπεδα του Νιου Κόλλετζ
File:Linacre College Crest on wood.jpg|Το έμβλημα του κολλεγίου σκαλισμένο σε δρύινο ξύλο
File:Linacre College, Oxford arms.svg|Το έμβλημα του κολλεγίου ΑΩ


## Παραπομπές


## Εξωτερικοί σύνδεσμοι
* 

Κατηγορία:Κολλέγια του Πανεπιστημίου της Οξφόρδης